Neuvoston asetus (ETY) N:o 356/92, annettu 10 päivänä helmikuuta 1992, rasva-alan yhteisestä markkinajärjestelystä annetun asetuksen N:o 136/66/ETY muuttamisesta



Virallinen lehti nro L 039 , 15/02/1992 s. 0001 - 0002

Suomenk. erityispainos Alue 3 Nide 40 s. 0142

Ruotsink. erityispainos Alue 3 Nide 40 s. 0142



NEUVOSTON ASETUS (ETY) N:o 356/92, annettu 10 päivänä helmikuuta 1992, rasva-alan yhteisestä markkinajärjestelystä annetun asetuksen N:o 136/66/ETY muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 1720/91(2), ja erityisesti sen 35 artiklan 4 kohdan, ottaa huomion komission ehdotuksen, sekä katsoo, että asetuksen N:o 136/66/ETY liitteessä on annettu oliiviöljyjen ja oliivijäteöljyjen nimitykset ja määritelmät, kokemus on osoittanut, että neitsytoliiviöljyjen määritelmistä aiheutuu tiettyjä vaikeuksia, jotka liittyvät kyseisten tuotteiden aistinvaraisten ominaisuuksien toteamiseen, eivätkä ne vastaa täysin niitä aistinvaraisia arviointiperusteita, jotka on määritelty kansainvälisen oliiviöljyneuvoston vahvistamissa menettelyohjeissa, jotka on hiljattain otettu mukaan yhteisön oliiviöljyjen ja oliivijäteöljyjen ominaisuuksia sekä niihin liittyviä määritysmenetelmiä koskevaan yhteisön sääntelyyn, lisäksi neitsytoliiviöljyjen sekä muiden kyseisessä liitteessä tarkoitettujen öljyjen määritelmissä on otettava huomioon kaikki ne tunnusmerkit, joista on säädetty kunkin tuotteen osalta edellä tarkoitetussa yhteisön sääntelyssä, ja tämän vuoksi kaikkia asetuksen N:o 136/66/ETY liitteessä esiintyviä määritelmiä on vastaavasti mukautettava, ON ANTANUT TÄMÄN ASETUKSEN: 1 artikla Korvataan asetuksen N:o 136/66/ETY liite tämän asetuksen liitteellä. 2 artikla Tämä asetus tulee voimaan 1 päivänä marraskuuta 1992. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä helmikuuta 1992. Neuvoston puolesta Puheenjohtaja Arlindo MARQUES CUNHA (1) EYVL N:o 172, 30.9.1966, s. 3025/66 (2) EYVL N:o L 162, 26.6.1991, s. 27 LIITE "LIITE Asetuksen 35 artiklassa tarkoitetut oliiviöljyjen ja jäteoliiviöljyjen nimitykset ja määritelmät 1 Neitsytoliiviöljyt: Öljyt, jotka on valmistettu oliivipuun hedelmistä ainoastaan mekaanisia tai muita fysikaalisia valmistusmenetelmiä käyttäen sellaisissa olosuhteissa, varsinkin lämpöolosuhteissa, jotka eivät johda öljyn laadun heikkenemiseen, ja joita ei ole käsitelty muuten kuin pesemällä, dekantoimalla, sentrifugoimalla tai suodattamalla, mutta ei kuitenkaan öljyjä, jotka on valmistettu liuottimilla uuttamalla tai uudelleen esteröimällä, tai oliiviöljyn ja muiden öljyjen keskinäisiä seoksia. Seuraavia luokkia ja nimityksiä käytetään neitsytoliivioliiviöljyistä: a) ekstra-neitsytoliiviöljy: neitsytoliiviöljy, jonka aistinvarainen arvostelutulos on vähintään 6,5 ja jonka vapaiden rasvahappojen pitoisuus oleiinihappona ilmaistuna saa olla enintään 1 g/100 g ja jonka muut tunnusmerkit ovat kyseiselle luokalle säädettyjen tunnusmerkkien mukaiset; b) neitsytoliiviöljy (ilmaisua "hieno" saadaan käyttää tuotanto- ja tukkukauppaportaassa): neitsytoliiviöljy, jonka aistinvarainen arvostelutulos on vähintään 5,5 ja jonka vapaiden rasvahappojen pitoisuus oleiinihappona ilmaistuna saa olla enintään 2 g/100 g ja jonka muut tunnusmerkit ovat kyseiselle luokalle säädettyjen tunnusmerkkien mukaiset; c) yleisen kauppalaadun neitsytoliiviöljy: neitsytoliiviöljy, jonka aistinvarainen arvostelutulos on vähintään 3,5 ja jonka vapaiden rasvahappojen pitoisuus oleiinihappona ilmaistuna saa olla enintään 3,3 g/100 g ja jonka muut tunnusmerkit ovat kyseiselle luokalle säädettyjen tunnusmerkkien mukaiset; d) oliivipolttoöljy: neitsytoliiviöljy, jonka aistinvarainen arvostelutulos on heikompi kuin 3,5 ja/tai jonka vapaiden rasvahappojen pitoisuus oleiinihappona ilmaistuna on enemmän kuin 3,3 g/100 g ja jonka muut tunnusmerkit ovat kyseiselle luokalle säädettyjen tunnusmerkkien mukaiset. 2 Puhdistettu oliiviöljy: Neitsytoliiviöljyistä puhdistamalla saatu oliiviöljy, jonka vapaiden rasvahappojen pitoisuus oleiinihappona ilmaistuna saa olla enintään 0,5 g/100 g ja jonka muut tunnusmerkit ovat kyseiselle luokalle säädettyjen tunnusmerkkien mukaiset. 3 Oliiviöljy: Puhdistettua oliiviöljyä ja neitsytoliiviöljyjä, ei kuitenkaan oliivipolttoöljyä, sekoittamalla valmistettu öljy, jonka vapaiden rasvahappojen pitoisuus oleiinihappona ilmaistuna saa olla enintään 1,5 g/100 g ja jonka muut tunnusmerkit ovat kyseiselle luokalle säädettyjen tunnusmerkkien mukaiset. 4 Raaka oliivijäteöljy: Öljykakuista liuottimilla käsittelemällä saatu öljy, ei kuitenkaan uudelleen esteröimällä saadut öljyt tai oliiviöljyn ja muiden öljyjen keskinäiset seokset, jonka muut tunnusmerkit ovat kyseiselle luokalle säädettyjen tunnusmerkkien mukaiset. 5 Puhdistettu oliivijäteöljy: Raa'asta oliivijäteöljystä puhdistamalla saatu öljy, jonka vapaiden rasvahappojen pitoisuus oleiinihappona ilmaistuna saa olla enintään 0,5 g/100 g ja jonka muut tunnusmerkit ovat kyseiselle luokalle säädettyjen tunnusmerkkien mukaiset. 6 Oliivijäteöljy: Puhdistettua oliivijäteöljyä ja neitsytoliiviöljyjä, ei kuitenkaan oliivipolttoöljyä, sekoittamalla valmistettu öljy, jonka vapaiden rasvahappojen pitoisuus oleiinihappona ilmaistuna saa olla enintään 1,5 g/100 g ja jonka muut tunnusmerkit ovat kyseiselle luokalle säädettyjen tunnusmerkkien mukaiset."